സംസ്ഥാനത്ത് കോവിഡ് പ്രോട്ടോക്കോള് ലംഘനത്തിന് പോലീസ് ഈടാക്കിയ പിഴ 85.91 കോടിയെന്ന് റിപ്പോര്ട്ടുകള് കൊച്ചി: കോവിഡ് പ്രോട്ടോകോള് ലംഘനത്തിന്റെ പേരില് ജനങ്ങളില്നിന്നും പോലീസ് കഴിഞ്ഞ ഒരുവര്ഷം പിഴയായി പിരിച്ചെടുത്തത് 85,91,39,800 രൂപ. 2020 ജൂലായ് 16 മുതല് ഈ വര്ഷം ഓഗസ്റ്റ് 14 വരെയാണ് ഇത്രയും തുക ഈടാക്കിയിരിക്കുന്നത്. 2020 ജൂലായ് മുതല് ഈ വര്ഷം മാര്ച്ച് 31 വരെ 37.09 കോടി രൂപ പിഴയായി ഈടാക്കിയപ്പോള് ഏപ്രില് മുതല് ഓഗസ്റ്റ് 14 വരെയുള്ള അഞ്ചുമാസംകൊണ്ട് 48.82 കോടി രൂപയാണ് പിരിച്ചെടുത്തത്. പ്രോപ്പര് ചാനല് എന്ന സംഘടനയുടെ പ്രസിഡന്റ് എം.കെ. ഹരിദാസിന് പോലീസ് ആസ്ഥാനത്തുനിന്ന് ലഭിച്ച വിവരാവകാശ മറുപടിയിലാണ് ഈ വിവരങ്ങള് ഉള്ളത്. എറണാകുളം ജില്ലക്കാരാണ് പിഴ നല്കിയതില് ഒന്നാം സ്ഥാനത്ത്.എറണാകുളം സിറ്റിയിലും റൂറലില് നിന്നുമായി 11.59 കോടി രൂപയാണ് ഈടാക്കിയത്. 10.91 കോടി രൂപ പിഴ നല്കിയ തിരുവനന്തപുരം ജില്ലക്കാരാണ് രണ്ടാം സ്ഥാനത്തായി ഉള്ളത്.The post സംസ്ഥാനത്ത് കോവിഡ് പ്രോട്ടോക്കോള് ലംഘനത്തിന് പോലീസ് ഈടാക്കിയ പിഴ 85.91 കോടിയെന്ന് റിപ്പോര്ട്ടുകള് first appeared on MalayalamExpressOnline.